יקותיאל הכהן

יקותיאל הכהן או בראשי תיבות יהב"י (יקותיאל הנקדן בן יהודה (או בר יהודה) או יקותיאל הכהן בן יהודה) היה בלשן ואיש מסורה שעסק הרבה בדקדוק נוסח המקרא. הרב חי במחצית השנייה של המאה ה-12 בגרמניה או בפראג שבבוהמיה (צ'כיה) או בצפון צרפת (ויש מקדימים את תקופת חייו לפני זמנו של הרד"ק).

חיבר את "עין הקורא" – חיבור דקדוקי שתכליתו קריאה מדוקדקת ומתוקנת במקרא לאותיותיו, ניקודיו וטעמיו, או בלשונו: "מלאכת הקריאה הנכונה".

כמו כן כתב הערות לתורה ולמגילות מגילת אסתר ואיכה, שעניינן בטעמי המקרא, במתגים, במקפים ובניקוד.

ראו גם
מסורה

לקריאה נוספת

חומש מאור עיניים: והיו לאורות ס' עין הקורא וס' עין הסופר / מדויק .. ומסדר ... מאתי וואלף ... היידנהיים, רֶדלהיים: ו' היידנהיים, תקע"ח-תקפ"א. (הספר במאגר הספרים הסרוקים של הספרייה הלאומית)
 אילן אלדר, 'שער נוח התיבות מתוך "עין הקורא" (כללי מלרע ומלעיל ליהב"י הנקדן)', לשוננו מ (תשל"ו), 190–210; מא,ג (תשל"ז), 205–215.
 אילן אלדר, 'תורת הקריאה במקרא', תרביץ נד (תשמ"ה), עמ' 225–243.
 אילן אלדר, 'ספרות הדקדוק של יהדות אשכנז', מסורות ה–ו (תשנ"א), עמ' 1–34.
 רבקה ירקוני, "עין הקורא" ליקותיאל הכהן (כרך א: עבודת הדוקטור; כרך ב: הטקסט), דיסרטציה, אוניברסיטת תל אביב, תשמ"ה 1985.

הערות שוליים

רבנים: ראשונים
מילונאים כותבי עברית
מדקדקי העברית בימי הביניים
ביקורת המקרא
הטקסט המקראי
נוסחי המקרא